Liahona

Liahona on Mormonin kirjassa mainittu laite, jonka Jumala valmisti ja lahjoitti profeetta Lehille. Se opasti ja neuvoi Lehiä ja hänen perhettään, kun nämä vaelsivat erämaassa. Joseph Smithin ja kolmen todistajan kerrotaan nähneen Liahonan vuonna 1829, kun heille näytettiin kultalevyt. Myöhempien aikojen pyhien kulttuurissa Liahonalla on myös symbolinen merkitys, jossa sen opastus vertautuu Jeesuksen sanoihin. MAP-kirkon virallinen lehti on nimetty Liahonan mukaan.

 Liahona pyhissä kirjoituksissa 

Liahona mainitaan sekä Mormonin kirjassa että Opin ja liittojen kirjassa. Molemmat ovat Myöhempien aikojen pyhien Jeesuksen Kristuksen kirkon kanonisia tekstejä.

 Mormonin kirja 

Mormonin kirja kertoo, kuinka profeetta Lehi perheineen ja ystävineen pakenee Jerusalemista vainoa ja Babylonin pakkosiirtolaisuutta erämaahan.1. Nefi 1–2. Kun kaikki tarpeelliset valmistelut on tehty, Herra käskee Lehin lähteä vaeltamaan. Seuraavana aamuna Lehi löytää telltansa ovelta ”taidokasta tekoa olevan pyöreän pallon”, joka on ”hienoa pronssia”. Pallon sisällä on kaksi osoitinta, joista toinen osoittaa suuntaa, johon Lehin on kuljettava.1. Nefi 16:9–10. Pallo ohjaa seurueen erämaan hedelmällisimpiin osiin.1. Nefi 16:16. Palloon ilmestyy myös vaihtuvaa kirjoitusta, jonka kautta Herra antaa Lehille ohjeita.1. Nefi 26:26–30. Liahona toimii, kun Lehin perhe uskoo Herraan ja tottelee tämän ohjeita. Kun heidän uskonsa horjuu tai he ovat tottelemattomia, se lakkaa toimimasta. Liahona ohjaa matkalaiset lopulta Arabian niemimaan etelärannalle.1. Nefi 17. Lehin hurskas poika Nefi valmistaa Herran ohjeiden avulla laivan, ja matkalaiset suuntaavat Liahonan opastamana kohti ”lupauksen maata”1. Nefi 17–18. eli Amerikkaa.Östman 2019, s. 148. Kun Nefin jumalattomat veljet Laman ja Lemuel pahoinpitelevät ja sitovat veljensä, laite lakkaa toimimasta ja laiva joutuu tuuliajolle.1. Nefi 18:12. Vasta Nefin vapauduttua myrsky asettuu ja suunnannäyttäjä toimii taas. Niin perhe viimein saapuu luvattuun maahan.1. Nefi 18:21–23. Liahonaa säilytetään sen jälkeen yhdessä kultaisten aikakirjojen kanssa ja se siirtyy sukupolvelta sukupolvelle.

Laitteeseen viitataan Mormonin kirjassa enimmäkseen ”pallona” (alkukielessä the ball), ”suunnannäyttäjänä” (compass) tai ”suunnanosoittajana”Moosia 1:16. (director). Nimi Liahona esiintyy vain kerran Alman kirjan kohdassa, jossa Liahonan opastusta verrataan Kristuksen sanaan:

 Oppi ja liitot 

Opin ja liittojen 17. luvussa Jumala puhuttelee Joseph Smithin kautta Oliver Cowderyä, David Whitmeriä ja Martin Harrisia ja lupaa, että nämä saavat nähdä kultalevyt, rintakilven, Labanin miekan, urimin ja tummimin ja ”ihmeelliset suunnanosoittajat”, mikäli he turvaavat Herran sanaan ja tekevät sen ”täysin vilpittömin sydämin”.Oppi ja liitot 17:1. Ilmoitus saneltiin kesäkuussa 1829.Oppi ja liitot 17, johdanto. Kolmen silminnäkijän todistus on liitetty kaikkiin Mormonin kirjan laitoksiin.Mormonin kirja, s. vii–viii; Östman 2019, s. 146.

 Kadonneet 116 sivua 

Ennen nykyisen Mormonin kirjan tekstin sanelua Smith saneli 116-sivuisen käsikirjoituksen. Sivujen kadottua Smith ei sanellut samaa tekstiä uudelleen.Brodie 1945, s. 54–55; Bushman 2005, s. 66–68; Östman 2019, s. 144. Korvaava teksti keskittyi pyhiin asioihin, kun taas kadonneet sivut sisälsivät nefiläisten maallisen historian.1. Nefi 9, 19.

Palmyralainen liikemies Fayette (Lafayette) Lapham vieraili Joseph Smithin isän luona alkuvuodesta 1830, hieman ennen Mormonin kirjan julkaisua. Vuonna 1870 Lapham julkaisi muistelman siitä, mitä Smith vanhempi oli hänelle kertonut. Kertomus noudattaa pääpiirteissään Mormonin kirjan säilyneiden osien kertomusta, mutta siinä on myös pieniä eroavaisuuksia ja ylimääräisiä yksityiskohtia, jotka mahdollisesti heijastavat kadonneiden sivujen sisältöä. Lapham ei mainitse Liahonaa nimeltä mutta kertoo ”kultapallosta”, jossa on kaksi viisaria: toinen osoittaa suunnan johon Lehin seurueen on kuljettava, toinen kertoo mistä löytyisi ruokaa ja muita matkalla tarvittavia asioita. Liahonan opastamana juutalaiset saapuvat vuorelle, josta he löytävät kultalevyt. Sen jälkeen he jatkavat matkaa meren rannalle ja lopulta meren yli metsien peittämään maahan. Viimein he saapuvat maahan, jossa on paljon järviä ja jota muinoin asutti jättiläisten rotu. He löytävät maasta oudon kapineen ja vievät sen tabernaakkeliin, jolloin ääni kysyy: ”Mikä sinulla on kädessäsi?” Herran ohjeiden avulla juutalaiset oppivat käyttämään urimia ja tummimia. Kultapallo lakkaa sen jälkeen toimimasta ja juutalaiset asettuvat aloilleen.

 Merkitys 

Myöhempien aikojen pyhien Jeesuksen Kristuksen kirkon virallinen julkaisu Liahona on nimetty Mormonin kirjan Liahonan mukaan.

 Katso myös 

 Astrolabi

 Lähteet 



 Viitteet 

 Viitatut Mormonin kirjan kohdat 

Luokka:Mormonin kirjan käsitteet
Luokka:Myyttiset esineet